ddrg/super_eurlex huggingface dataset:
DA Den Europæiske Unions Tidende CE 84/93

(2004/C 84 E/0120)

SKRIFTLIG FORESPØRGSEL E-3728/03

af Roberta Angelilli (UEN) til Kommissionen

(10. december 2003)

Om: Opdatering af situationen med hensyn til midlerne fra Save II-programmet til Pistoia Kommune

Under henvisning til den tidligere forespørgsel E-0970/03 (1), hvori Kommissionen blev anmodet om at oplyse, om Pistoia Kommune havde forelagt projekter og fået bevilget støtte fra Save II-programmet, svarede Kommissionen den 25. april 2003, at der ikke var indgivet forslag.

Kan Kommissionen oplyse, om den efter denne dato og til dato har modtaget Save II-projekter fra ovennævnte kommune?

(1) EUT C 268 E af 7.11.2003, s. 169.
DA Den Europæiske Unions Tidende CE 78/817

(2004/C 78 E/0867)

SKRIFTLIG FORESPØRGSEL E-3475/03

af Mihail Papayannakis (GUE/NGL) til Kommissionen

(24. november 2003)

Om: Beskyttelse af havskildpadderne caretta-caretta

Til trods for de gentagne påpegelser af problemet med havskildpadderne caretta-caretta på Zakinthos og til trods for, at det er blevet vedtaget at oprette Zakinthos Havpark, ser situationen ikke ud til at bedres, og ifølge pålidelige oplysninger forværres den snarere. Kommissionen har i den senere tid taget kontakt, aflagt besøg og foretaget inspektioner i forbindelse med sagen. Kan Kommissionen oplyse, hvilke resultater der er opnået gennem disse bestræbelser, samt hvad den agter at gøre for at sikre, at der sker fremskridt med hensyn til beskyttelsen af skildpadderne, og at havparken virkelig kommer til at fungere?
DA Den Europæiske Unions Tidende CE 78/900

(2004/C 78 E/0951)

SKRIFTLIG FORESPØRGSEL E-4040/03

af Glyn Ford (PSE), Kathalijne Buitenweg (Verts/ALE), Claude Moraes (PSE) og Anna Terrón i Cusí (PSE) til Kommissionen

(12. januar 2004)

Om: MEDEA-programmet og traktatens artikel 13

Vil Kommissionen skitsere sine planer for at indarbejde indholdet af traktatens artikel 13 i MEDEA-programmet? Ved Kommissionen, hvor langt bagud den er her sammenlignet med andre områder af dens arbejde?

Svar afgivet på kommissionens vegne af Christopher Patten

(12. februar 2004)

MEDEA-programmet, som der henvises til i forespørgslen, er et program, som den andalusiske selvstyreregering har lanceret inden for rammerne af regionalprogrammet Euromed Audiovisuel I. Det er et projekt for udvikling af audiovisuelle Euro-Middelhavsprojekter, som Kommissionen har udvalgt i 2000, og hvis treårige finansiering er blevet forlænget til september 2004 uden ændringer af EF-bidraget.

Kriterierne for udvælgelse af projekter som er anført i indkaldelsen af forslag under MEDEA-projektet (punkt 4) er i overensstemmelse med principperne i artikel 13 i EF-traktaten vedrørende »hensigtsmæssige foranstaltninger til at bekæmpe forskelsbehandling på grund af køn, race eller etnisk oprindelse, religion eller tro, handicap, alder eller seksuel orientering«.

Således fastsættes det i punkt 4 i indkaldelsen af forslag, der var åben for 27 partnere, » … at der lægges særlig vægt på alle projekter, der fremmer fælles værdier som f.eks. respekten for områdets identitet, skaber øget bevidsthed om deres bidrag til de internationale fremskridt på det etiske og materielle område som f.eks. bekæmpelse af racisme og fremmedhad, intolerance, mistro, stereotyper og fordomme og fremme aktiviteter, der beskytter de unge og den menneskelige værdighed.«
1.

Det ungarske indenrigsministerium har på Kommissionens anmodning bekræftet, at der anvendtes asbest i kælderlofter i flerfamiliehuse, der blev bygget i den omhandlede periode. Den ungarske regering har meddelt, at den agter at gennemføre følgende foranstaltninger for at afhjælpe situationen: Asbesten i de huse, der udgør den største fare, vil blive midlertidig tildækket. Denne foranstaltning er allerede blevet delvis gennemført. Gennem et nyligt vedtaget dekret blev der indført yderligere foranstaltninger for at fjerne asbesten fra boligområder fra og med 2004 som et led i det nationale miljøprogram.
DA Den Europæiske Unions Tidende CE 84/57

(2004/C 84 E/0064)

SKRIFTLIG FORESPØRGSEL P-3333/03

af Glyn Ford (PSE) til Kommissionen

(6. november 2003)

Om: Nordkoreanske flygtninge i Kina

Er Kommissionen vidende om den nuværende situation i Kina, hvor nordkoreanske flygtninge bliver sendt tilbage til Den Demokratiske Folkerepublik Korea?

Hvilke foranstaltninger vil den træffe til imødegåelse heraf? Har den rejst denne sag over for den kinesiske regering og mindet den om dens forpligtelser i henhold til FN's konvention fra 1951 om flygtninges retsstilling?

Samlet svar

afgivet på Kommissionens vegne af Christopher Patten

på skriftlige forespørgsler E-3214/03 og P-3333/03

(28. november 2003)

Nordkorea vækker i øjeblikket alvorlige bekymringer for det internationale samfund og dermed også EU. Kommissionen kan gennem forskellige kanaler møde repræsentanter for den nordkoreanske regering og fremlægge sine bekymringer. Menneskerettighedsspørgsmål og herunder nordkoreanske flygtninges situation på grænsen til Kina tages systematisk op under disse regelmæssige politiske kontakter. Kommissionen har over for de nordkoreanske myndigheder givet udtryk for sine bekymringer over behandlingen af disse mennesker, når først Kina har sendt dem tilbage til Den Demokratiske Folkerepublik Korea (DPRK). Kommissionen har indtrængende henstillet til DPRK at overholde disse borgeres grundlæggende rettigheder.

På det nylige møde i De Forenede Nationers Menneskerettighedskommission i Genève (UNCHR) forelagde EU en resolution om menneskerettighedssituationen i DPRK. Den blev vedtaget af UNCHR den 16. april 2003 og nævnte de nordkoreanske flygtninge i Kina.

EU har i sin politiske dialog med Kina konsekvent udtrykt bekymring over tvangsrepatrieringerne af nordkoreanske asylsøgere til DPRK. Spørgsmålet er også blevet taget op under menneskerettighedsdialogen mellem EU og Kina. EU vil rejse sagen igen på den kommende dialogrunde i Beijing, Kina, den 27.-28. november 2003.
DA Den Europæiske Unions Tidende CE 78/625

(2004/C 78 E/0660)

SKRIFTLIG FORESPØRGSEL E-3671/03

af Joost Lagendijk (Verts/ALE) og Arie Oostlander (PPE-DE) til Kommissionen

(9. december 2003)

Om: Udbygning af samarbejdet om bekæmpelse af terrorismen

I Tyrkiet er der for nylig begået terroristiske attentater mod to synagoger den 15. november og mod det britiske konsulat og HSBC den 20. november 2003 i Istanbul.

Ser Kommissionen yderligere muligheder for at udbygge samarbejdet med Tyrkiet om bekæmpelse af terrorisme på baggrund af, at disse attentater kan hæmme reformprocessen i Tyrkiet?

Svar afgivet på Kommissionens vegne af Günter Verheugen

(29. januar 2004)

Kommissionen yder allerede bistand på en række af de områder, som er blevet udpeget af De Forenede Nationer (FN) som værende af væsentlig betydning i bekæmpelsen af terrorisme, bl.a. kapacitetsopbygning for politi, grænsekontrol samt told- og immigrationsmyndigheder. Herudover vil samarbejdet med Tyrkiet vedrørende bekæmpelse af terrorisme blive yderligere udvidet gennem indførelsen af et twinningprojekt, der iværksættes i begyndelsen af 2004, og som har til formål at styrke de aktiviteter, der udføres af Undersøgelseskommissionen for Økonomisk Kriminalitet (MASAK). Dette organ har administrative, regulerende og tilsynsførende beføjelser vedrørende opsporing af mistænkelige transaktioner i forbindelse med hvidvaskning af penge og finansiering af terrorisme.

I det omtalte twinningprojekt vil man analysere den gældende tyrkiske lovgivning vedrørende hvidvaskning af penge, beslaglæggelse og konfiskering af udbytte i forbindelse med finansiering af terrorisme, udarbejde forslag til forbedringer, udvikle samarbejdet mellem samtlige instanser, der er involveret i bekæmpelsen af hvidvaskning af penge, samt uddanne personale.

Sidst på året i 2004 vil der blive iværksat et yderligere twinningprojekt i samarbejde med det tyrkiske statspoliti; dette samarbejdsprojekt vil fokusere på en styrkelse af bekæmpelsen af hvidvaskning af penge og på kriminalitetens finansielle kilder samt på finansieringen af terrorisme. Formålet med dette projekt er at fjerne de juridiske og praktiske vanskeligheder i forbindelse med fastfrysning og konfiskering af terroristmidler, at bistå de tyrkiske myndigheder med at yde den størst mulige støtte til andre landes politimyndigheder og regulerende myndigheder i forbindelse med undersøgelser af, hvorledes terrorismen finansieres, og at sikre, at sammenslutninger, især nonprofitorganisationer, ikke kan misbruges til at finansiere terrorisme.
5.

Ser Kommissionen, som EU-traktaternes vogter, en rolle for sig selv i at garantere og opretholde en god forbindelse mellem de to i traktaten i 1997 fastlagte mødesteder for Europa-Parlamentet, eller synes Kommissionen, at det frie marked skal have frit spil her, og at de kan vælte problemet med at finde en løsning herpå over på de togrejsende?
1.

Baseret på den bedste videnskabelige rådgivning, der til dato er tilgængelig, vil eksponering for niveauer, der ligger under de i Rådets henstilling 1999/519/EØF af 12. juli 1999 om begrænsning af befolkningens eksponering for elektromagnetiske felter (0 Hz-300 GHz) anbefalede sikre et højt beskyttelsesniveau for befolkningen mod alle kendte virkninger. Derfor bør de græske myndigheder sikre sig, at befolkningen ikke er udsat for højere niveauer. Strålingsmålinger i andre medlemsstater har vist, at eksponeringen (med en faktor på 1 000-100 000) ligger langt under de anbefalede værdier. Kun meget tæt (dvs. få meter) på antennerne kan eksponeringen overstige grænserne, og det anbefales myndighederne, at de i sådanne tilfælde bør forhindre, at befolkningen kan få adgang. I de fleste tilfælde vil der ikke være adgang til dette område, da antennerne er monteret på høje master.
DA Den Europæiske Unions Tidende CE 88/375

(2004/C 88 E/0381)

SKRIFTLIG FORESPØRGSEL E-1821/03

af Christopher Huhne (ELDR) til Kommissionen

(2. juni 2003)

Om: Pølsekød

Mener Kommissionen, at varedeklarationer på pølser oplyser forbrugerne tilstrækkelig klart om pølsernes indhold, navnlig med hensyn til fedtprocenten? Hvilke foranstaltninger er der truffet for at gøre forbrugerne opmærksom på, at fedtindholdet i lavprispølser er blevet større, efter at fødevareindustrien har udviklet nye produkter, i hvilke fedtstofferne bevarer en fast konsistens ved opvarmning?

Svar afgivet på Kommissionens vegne af David Byrne

(10. juli 2003)

Mærkning af pølser, der er bestemt til i uforandret stand at leveres til den endelige forbruger, skal opfylde kravene i Europa-Parlamentets og Rådets direktiv 2000/13/EF af 20. marts 2000 (1), som især er ændret ved Kommissionens direktiv 2001/101/EF af 26. november 2001 (2) og Kommissionens direktiv 2002/86/EF af 6. november 2002 (3).

Ifølge direktiv 2000/13/EF (artikel 7, stk. 2) skal mængden af den ingrediens, der karakteriserer levnedsmidlet, angives. Når det drejer sig om pølser, er det således mængden af kød, der skal angives.

Der er ikke pligt til at angive fedtindholdet i kødet eller i færdigvaren, men der er en maksimumsgrænse for fedtindhold i kød, der kan betegnes som kød, eksempelvis 30 % fedt i svinekød og 25 % i oksekød (bilaget til direktiv 2001/101/EF).

Hvis disse maksimumsgrænser for fedtstoffer imidlertid overskrides, skal indholdet af kød justeres nedad og fedtindholdet angives på ingredienslisten.

I henhold til direktiv 2002/86/EF skal mærkningen af de omhandlede varer opfylde ovennævnte krav fra 1. juli 2003.

(1) Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler, EFT L 109 af 6.5.2000.

(2) Kommissionens direktiv 2001/101/EF af 26. november 2001 om ændring af Europa-Parlamentets og Rådets direktiv 2000/13/EF, EFT L 310 af 28.11.2001.

(3) Kommissionens direktiv 2002/86/EF af 6. november 2002 om ændring af direktiv 2001/101/EF, for så vidt angår datoen, fra hvilken det er forbudt at handle med produkter, der ikke opfylder kravene i Europa-Parlamentets og Rådets direktiv 2000/13/EF, EFT L 305 af 7.11.2002.
DA Den Europæiske Unions Tidende CE 84/479

(2004/C 84 E/0555)

SKRIFTLIG FORESPØRGSEL P-1886/03

af Emmanouil Bakopoulos (GUE/NGL) til Kommissionen

(27. maj 2003)

Om: Iraks kulturarv

Ifølge offentliggørelser i pressen har Nationalmuseet i Bagdad og museet i Mosul været populære plyndringsmål. Der er indtil nu blevet stjålet over 170 000 antikke udstillingsgenstande.

Hvilke foranstaltninger agter Kommissionen at træffe for at sikre Iraks kulturarv og finde alle de stjålne kunstværker?

Svar afgivet på Kommissionens vegne af Christopher Patten

(20. juni 2003)

Kommissionen er dybt bekymret over plyndringerne af Bagdads nationale arkæologiske museum og ødelæggelserne af de mange arkæologiske skatte. Kommissionen støtter Unescos synspunkter i opfordringen fra 17. april 2003, hvori Unesco beklagede de store skader på Iraks kulturarv og henstillede at træffe forholdsregler for at standse handelen med ulovligt eksporterede kulturgenstande.

Kommissionen har tillid til, at koalitionsstyrkerne, der i øjeblikket er den ansvarlige myndighed i Irak, vil træffe alle foranstaltninger for at undgå yderligere ødelæggelser. I denne forbindelse er Kommissionen ved at udarbejde et udkast til forordning til gennemførelse af FN's Sikkerhedsråds resolution 1483, der ophæver handelssanktionerne mod Irak. Kommissionen overvejer muligheden af at indføre forbud mod import af kulturgenstande fra Irak på grundlag af den relevante artikel i resolution 1483.
DA Den Europæiske Unions Tidende CE 78/447

(2004/C 78 E/0469)

SKRIFTLIG FORESPØRGSEL E-2996/03

af Christopher Huhne (ELDR) til Kommissionen

(14. oktober 2003)

Om: Standardisering af computerdata

Kan Kommissionen oplyse, om der findes nogen EU-retsakter, som fastsætter et standardformat for data i computersoftware?

Svar afgivet på Kommissionens vegne af Erkki Liikanen

(24. november 2003)

Formatet for datoer i computersoftware er ikke undergivet fællesskabslovgivningen.

I 1992 indførte Den Europæiske Standardiseringsorganisation (1) dog ISO 8601 under standarden EN 28601 for at gøre en ende på den traditionelle forvirring med punktummer, skråstreger, tallenes rækkefølge, og andre datoformater, som førhen blev brugt rundt om i Europa.

(1) http://www.cenorm.be/.
DA Den Europæiske Unions Tidende CE 78/821

(2004/C 78 E/0874)

SKRIFTLIG FORESPØRGSEL E-3513/03

af Adriana Poli Bortone (UEN) og Cristiana Muscardini (UEN) til Kommissionen

(25. november 2003)

Om: Vand

Kan Kommissionen oplyse, om nogen (og i givet fald hvor mange) medlemsstater til dato har opfyldt artikel 24 i direktiv 2000/60/EF (1)? Vil Kommissionen kunne give Parlamentet de ønskede oplysninger inden januar 2004? Forelagde Kommissionen som fastsat i artikel 19 i ovennævnte direktiv en plan for forskriftsudvalget i 2002, og hvilke resultater har dette ført til med henblik på en eventuel løsning, eller under alle omstændigheder foranstaltninger, med hensyn til de gældende bestemmelser vedrørende vand?

Svar afgivet på Kommissionens vegne af Margot Wallström

(19. januar 2004)

Ifølge artikel 24 i Europa-Parlamentets og Rådets direktiv 2000/60/EF af 23. oktober 2000 om fastlæggelse af en ramme for Fællesskabets vandpolitiske foranstaltninger skal direktivet gennemføres i national ret senest den 22. december 2003. De 10 tiltrædende lande skal have afsluttet gennemførelsen af direktivet på tiltrædelsesdatoen.

Kommissionen vil aflægge rapport om situationen, hvad angår gennemførelse og meddelelse, kort efter fristernes udløb. Kommissionen vil lægge sag an for »manglende meddelelse« mod de lande, der undlader at give meddelelse til tiden.

Ifølge artikel 19, stk. 1, i rammedirektivet om vandpolitiske foranstaltninger skal Kommissionen til orientering forelægge det i artikel 21 omhandlede udvalg »en vejledende oversigt over de foranstaltninger med indvirkning på lovgivningen på vandområdet, som den har til hensigt at foreslå i den nærmeste fremtid, herunder eventuelle foranstaltninger, som skyldes forslag, kontrolforanstaltninger og strategier fastlagt i henhold til artikel 16«. Den 6. maj 2003 aflagde Kommissionen på udvalgets første møde rapport om udviklingen, hvad angår de afledte direktiver om prioriterede stoffer (artikel 16) og grundvand (artikel 17). Dokumenterne til udvalgets møde blev tilsendt Parlamentet ad de sædvanlige kanaler.

Ud over de officielle rapporter til udvalget har Kommissionen et snævert samarbejde med medlemsstaterne, kandidatlandene og landene inden for Det Europæiske Økonomiske Samarbejdsområde (EØS), andre interesserede parter, ikke-statslige organisationer (NGO'er) og andre organisationer, herunder Det Europæiske Miljøagentur, om udviklingen af nye vandpolitikker via de rådgivende ekspertfora, der blev oprettet i 2001. Det rådgivende ekspertforum for grundvand afsluttede sit arbejde med godt resultat i juni 2003 og gjorde det muligt for Kommissionen at forelægge sit forslag den 19. september 2003 (2).

Der blev afholdt seks møder i det rådgivende ekspertforum for prioriterede stoffer i perioden marts 2001 til november 2003. Det indledende arbejde pågår stadig, og det næste møde skal efter planen finde sted den 8. marts 2004.

(1) EFT L 327 af 22.12.2000, s. 1.

(2) KOM(2003) 550 endelig udg.
DA Den Europæiske Unions Tidende CE 78/330

(2004/C 78 E/0347)

SKRIFTLIG FORESPØRGSEL E-3883/03

af Roberta Angelilli (UEN) til Kommissionen

(16. december 2003)

Om: Alcatel Italia: EU-midler til telekommunikationssektoren

Alcatel Italia har forelagt en omstruktureringsplan, som indebærer, at to af selskabets virksomheder i Italien vil blive lukket, selv om de pågældende to virksomheder har en førende position inden for telekommunikation. Der er imidlertid talrige EU-programmer til støtte af teknologisk innovation, f.eks. programmet @-Europe, der giver mulighed for bl.a. gennem Den Europæiske Socialfond at yde støtte til investeringer i bredbåndsinfrastruktur i tilbagestående områder. Som led i foranstaltningerne til støtte af bredbåndsteknologi forventes der inden for en periode af fem år at ville blive gjort investeringer for 1 680 mio. EUR, som vil blive finansieret dels med EU-midler, dels gennem projektfinansieringsredskabet.

Kan Kommissionen på denne baggrund oplyse:

1. I hvilket omfang kan Alcatel Italia nyde godt af disse finanseringsmuligheder?

2. I hvilket omfang kan Alcatel Italia nyde godt af de finansieringsmuligheder, der indgår i Galileo-projektet og det sjette rammeprogram for forskning?

3. Hvilke andre finansielle redskaber overvejes der for telekommunikationssektoren i de kommende år?

Svar afgivet på Kommissionens vegne af Liikanen

(30. januar 2004)

Kommssionen er i færd med at indhente de oplysninger, der er nødvendige for at besvare spørgsmålet, og skal meddele resultatet af sine efterforskninger, så snart det foreligger.
DA Den Europæiske Unions Tidende CE 84/90

(2004/C 84 E/0111)

SKRIFTLIG FORESPØRGSEL E-3716/03

af Roberta Angelilli (UEN) til Kommissionen

(10. december 2003)

Om: Opdatering af situationen med hensyn til midlerne fra Altener II-programmet til Pistoia Kommune

Under henvisning til den tidligere forespørgsel E-0970/03 (1), hvori Kommissionen blev anmodet om at oplyse, om Pistoia Kommune havde forelagt projekter og fået bevilget støtte fra Altener II-programmet, svarede Kommissionen, at der var indgivet et forslag, men at det ikke havde opnået støtte.

Kan Kommissionen give oplysninger om grunden til udelukkelsen og oplyse, om der sidenhen er blevet indgivet andre forslag?

(1) EUT C 268 E af 7.11.2003, s. 169.
Kommissionen samarbejder med medlemsstaterne om udarbejdelsen af en lovgivning, der skal sikre en rettidig opsporing af falske eurosedler for at maksimere offentlighedens sikkerhed og sikre eurosedler og -mønters ægthed. Nogle medlemsstater har som supplement til artikel 6 i Rådets forordning (EF) nr. 1338/2001 truffet specifikke lovmæssige foranstaltninger for at opspore falske sedler, før de sættes i omløb, og en række nationale centralbanker har fastsat regler, der præciserer forpligtelserne for folk, der i et professionelt øjemed håndterer penge, og giver dem retningslinjer for en passende sortering af eurosedler. Samtlige nationale centralbanker — afhængig af situationen i deres respektive medlemsstater — har desuden truffet andre foranstaltninger, såsom efteruddannelseskurser til ansatte, der håndterer penge.

ECB har fastsat referencebestemmelser for kunders brug af pengerecykleringsmaskiner, der kræver, at sådanne maskiner skal kunne registrere og identificere falske og mistænkelige sedler såvel som den pågældende kontoindehaver, for at forbedre opsporingen af indskudte beløb med falske sedler. I overensstemmelse med disse bestemmelser har de nationale centralbanker truffet foranstaltninger, der skal sikre, at disse pengeautomater kontrollerer hver pengeseddels ægthed og egnethed for dermed at bidrage til opsporingen af falske eurosedler, før de sættes i omløb.
DA Den Europæiske Unions Tidende CE 78/752

(2004/C 78 E/0800)

SKRIFTLIG FORESPØRGSEL E-2737/03

af Glyn Ford (PSE) til Kommissionen

(11. september 2003)

Om: Menneskerettigheder i Vietnam

Kan Kommissionen redegøre for menneskerettighedssituationen i Vietnams centrale højland, eftersom der for øjeblikket indløber modstridende rapporter, der for nogles vedkommende taler om forbedringer, mens det af andre fremgår, at menneskerettighederne krænkes i enkeltstående tilfælde?

Svar afgivet på Kommissionens vegne af Christopher Patten

(10. oktober 2003)

Siden februar 2001, dvs. det tidspunkt hvor social uro begyndte at brede sig i dele af Vietnams centrale højland, har det været vanskeligt at fremskaffe uafhængige og pålidelige oplysninger om forholdene da udenlandske diplomaters og journalisters besøg i regionen er blevet stærkt indskrænket. Det er derfor vanskeligt for Kommissionen at give en vurdering af de nuværende lokale forhold.

Det bør dog nævnes at der i de seneste måneder har været en stigning i antallet af de besøg som tilrettelægges af landets udenrigsministerium. Det kan således nævnes at EU's lokale trojka-arbejdsgruppe aflagde besøg i juni 2003, og USA's statssekretær Arthur E. Dewey aflagde besøg i august 2003. Denne forøgelse af antallet af besøg tyder — trods de åbenlyse begrænsninger — på en større åbenhed hos landets regering med hensyn til forholdene i højlandet. Samtidig hermed viser regeringen regionen større opmærksomhed, idet den søger at løse nogle af de problemer som udløste urolighederne i 2001, bla. de ringe økonomiske udsigter, den alt for store afhængighed af kaffeproduktion som kontantafgrøde og manglende sociale serviceydelser inden for sundhed, uddannelse osv.

Samtidig indløber der dog også forskellige troværdige rapporter om sociale konflikter. Årsagen til disse er blandt andet det øgede migrationspres på lokale etniske mindretal, ønsket om større anerkendelse af deres særpræg, uenighed om jordrettigheder, forskellige trosretninger, og ønsket om en eller anden form for politisk selvstyre for regionen. Det forlyder også at alle former for lokale protester er udsat for et kraftigt pres, og at dette i særlig grad rammer lokale protestanter, som regeringen mistænker for at ville oprette et »Degar Homeland«. Regeringen, som afviser alle disse rapporter, offentliggør med mellemrum de retssager der føres mod medlemmer af de etniske mindretal, som beskyldes for at hjælpe andre til at krydse grænsen til Cambodja, hvilket er et tegn på vedvarende utilfredshed blandt de lokale etniske mindretal.

Kommissionen agter at fortsætte med nøje at overvåge forholdene i det centrale højland, bl.a. gennem sin deltagelse i EU's missioner til regioner, og den vil tage disse forhold op over for den vietnamesiske regering. Det er også værd at gøre opmærksom på at den vietnamesiske regering har udtrykt ønske om at invitere en delegation fra Europa-Parlamentet til et snarligt besøg. Et sådant besøg vil giver parlamentet lejlighed til selv at danne sig et indtryk af forholdene på første hånd.